Сәлимә, Ханнар кире кайта

	Соңгы ярты елда Казанда 11 мең 522 бала туган. Бу, узган елның шул чоры белән чагыштырганда, 5,6 процентка күбрәк дигән сүз. Соңгы 6-7 елда малайлар күбрәк туган булса да, быел дөньяга беренче аваз салган балаларның күпчелеге – кызлар икән. Казан шәһәре ЗАГС идарәсе башлыгы Гүзәл Габбасова хәбәр итүенчә, былтыр Казанда абсолют демографик рекорд куелган: ел дәвамында барлыгы 22 мең 949 сабый туган. 	 Бу, үз чиратында, соңгы тапкыр 1987 елда куелган рекорд күрсәткеченнән 22 процентка артык. Шунысы да мөһим: Татарстанда яңа туган балаларның 42 проценты – Казанга туры килә. Казан бала туу буенча республикада гына түгел, Идел буе федераль округындагы Уфа, Самара, Түбән Новгород кебек миллионлы халкы булган шәһәрләр арасында да – беренче.  
	---	
Шәһри Казан

	№ --- | 08.07.2015	


